Šengeida
Šengeida (arī Šēnheida) ir ciems Augšdaugavas novada Skrudalienas pagastā. Izvietojusies pagasta dienviddaļā Šēnheidas ezera dienvidaustrumu krastā 2,5 km no pagasta centra Silenes, 23 km no novada centra Daugavpils un 241 km no Rīgas. Apdzīvotā vieta izveidojusies pie bijušās Šēnheidas muižas (Schönheyden) centra. Muižas kungu māja ir vietējas nozīmes arhitektūras piemineklis.